b'\n_START_ARTICLE_\n\xce\x93-aminomaslena kislina\n_START_SECTION_\nBiosinteza in presnova\n_START_PARAGRAPH_\nGABA se s pomo\xc4\x8djo encima glutamat-dekarboksilaze (GAD) sintetizira iz glutamata. Torej se v eni stopnji pretvori pomemben eksitatorni \xc5\xbeiv\xc4\x8dni prena\xc5\xa1alec v pomebnega inhibitornega. GABA se deloma prenese tudi v okolno nevroglijo, kjer se z encimom GABA-transaminazo pretvori v glutamin ter se po potrebi znova prenese v presinapti\xc4\x8dno \xc5\xbeiv\xc4\x8dno celico in se zopet pretvori v glutamat (glutaminski ciklus). Nadalje se lahko ponovno pretvori v GABA-o._NEWLINE_Molekule GABA-e se po sprostitvi v sinapti\xc4\x8dno re\xc5\xbeo bodisi znova privzamejo v presinapti\xc4\x8dni nevron bodisi se presnovijo z GABA-transaminazo ali pa vstopijo v celice glije, kjer so na voljo za glutaminski cikel.'